da de da de da de fi en en en sv da nl de bar da da da da fr da da da da da da da da da da da da da da da da da da da sv da da da de de da da es da da it da de
I weekenden rejser fire unge rundt i hele Danmark iklædt superheltekostumer. Formålet er at gøre danskerne klogere på Sydslesvig.
Flensborg. Han er veltrænet, godt rustet til opgaven og ikke mindst modig. Der er selvfølgelig tale om Sydslesvigman. Superhelten med sydslesviglogo på brystet. Superhelten, der vil styrke båndet mellem det danske mindretal og Danmark. Og superhelten, som er kendt for at overvinde grænser.
Sydslesvigman har en mission. Han skal møde så mange danskere som muligt. Et folkemøde, der ikke finder sted på Bornholm, men i stedet hele Danmark. Det er Jonas, Gregor, Morten og Christopher fra 2.g på Duborg-Skolen, som skal ud og møde folket i superheltedragter.
- Det er med stolthed, at vi har sagt ja til denne opgave. For vi vil gerne fortælle danskerne om Sydslesvig, understreger Christopher.
Sammen med de tre andre superhelte tager han afsted i weekenden. Og for at møde så mange som mulig, har de valgt at tage toget. Så mange mennesker møder en superhelt trods alt ikke, hvis han flyver.
De rejser hele  Danmark rundt
Det er formanden for Skoleforeningen, Udo Jessen, som har samlet holdet af superhelte. Og han er overbevist om, at han har fundet de helt rigtige til at fortælle danskerne om mindretallet.
- Det har været en hemmelig mission længe, men nu skal de ud og sætte Sydslesvig på lystavlen, konstaterer han.
Så det gør de. Rejsen starter fredag, hvor de tager fra Flensborg til Aalborg. Lørdag skal de fra Aalborg til København, og søndag tager de så turen hjem. Undervejs på rejsen stiger de af togene i byerne, så de kan snakke med danskerne.
Du har glemt mig
Sydslesvigmændene regner med, at danskerne kommer til dem.
- Det er jo ikke hver dag, at man ser fire superhelte. Så jeg tror da, at der kommer nogle folk hen til os og spørger: »Hvad er det egentlig, I laver«, siger Jonas.
Kommer danskerne ikke selv hen til Sydslesvigman, så har drengene en ide til, hvordan de skal starte en samtale.
- Jeg har tænkt mig at sige: »Hej, jeg er den, du har glemt«, fortæller Jonas.
Man kan følge Sydslesvigmans rejse gennem Danmark på Facebook og Instagram ved at søge på #sydslesvigman.
Denne artikel gengives med venlig tilladelse fra Flensborg Avis. Køb et abonnement og læs mere.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg